Отан ордені

«Отан» ордені — Қазақстан Республикасының марапаты. 1993 ж. белгіленді.“Қазақстан”: Ұлттық энциклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998 ISBN 5-89800-123-9

Толығырақ
1993 жылы Қазақстан Республикасы Президентінің жарлығымен белгіленді. Бұл орденмен азаматтардың экономиканы, әлеуметтік саланы, ғылым мен мәдениетті дамытудағы; мемлекеттік, құқық қорғау және әскери қызметтегі, демократия мен әлеуметтік прогресті дамытудағы ерекше еңбегі марапатталады. Дөңгелек пішінді орденнің ортасына Елтаңба бедерленіп, оның астында күннің шапақты сәулесіне ұқсас нақыш және айналдыра көмкерген бидай масағын меңзейтін айшықпен көмкерілген. Елтаңба бейнесінің астында  “Отан” деген жазуы бар.

Бұл орденмен азаматтар:
 мемлекеттік және коғамдық қызметтегі;
 экономиканы, әлеуметтік саланы, ғылым мен мәдениетті дамытудағы;
 мемлекеттік, құқық қорғау және әскери қызметтегі, демократия мен әлеуметтік үдерісті дамытудағы ерекше еңбегі марапатталады.

 Галерея 

 Тағы қараңыз 
 Қазақстанның мемлекеттік марапаттары

 Дереккөздер 

Санат:Қазақстан ордендері